DW6ตัวตะลุยขาย8,19มี.ค.
บล.บัวหลวงตะลุยขาย DW 6 ตัว ใหม่วันที่ 8 มี.ค. และวันที่ 19 มี.ค.นี้
6 มี.ค. 2555

บล.บัวหลวงตะลุยขาย DW 6 ตัว ใหม่วันที่ 8 มี.ค. และวันที่ 19 มี.ค.นี้ 
นายบรรณรงค์ พิชญากร กรรมการผู้จัดการ กิจการค้าหลักทรัพย์ บริษัทหลักทรัพย์ (บล.) บัวหลวง เปิดเผยว่า ในวันที่ 8 มี.ค.และวันที่ 19 มี.ค. 2555 เตรียมเสนอขายใบสำคัญแสดงสิทธิอุนพันธ์ (Derivative 




Warrant : DW) จำนวน 6 ตัว ทั้งประเภทสิทธิในการซื้อ (Call Warrant) และประเภทสิทธิในการขาย (Put Warrant) โดยอ้างอิงหุ้นสามัญ บริษัท กรุงเทพดุสิตเวชการ (BGH) ธนาคารทหารไทย (TMB) บริษัท พีทีที โกลบอล เคมิคอล (PTTGC) บริษัท บิ๊กซีซูเปอร์เซ็นเตอร์ (BIGC) บริษัท กรุงเทพประกันชีวิต (BLA) และบริษัท ทุนธนชาต (TCAP)
ทั้งนี้ จะซื้อขายวันสุดท้าย วันที่ 3 ก.ย. 2555 และครบกำหนดอายุวันที่ 7 ก.ย. 2555 โดยนักลงทุนที่ซื้อขาย DW 01 ตั้งแต่วันที่ 8 ก.พ.-15 เม.ย. 2555 และมีมูลค่าซื้อขายสะสม 2 ล้านบาทขึ้นไป จะได้รับเสื้อโปโล DW01 Trader จำนวน 1 ตัว
สำหรับ DW ที่เสนอขายในครั้งนี้ต่างมีจุดเด่นที่น่าสนใจทุกตัว หลักทรัพย์บัวหลวงได้เล็งเห็นโอกาสการลงทุน จึงออก DW ใหม่ที่อ้างอิงหุ้น BGH และ TMB ที่มีกระแสข่าวและเป็นที่สนใจของนักลงทุน เชื่อว่าจะเป็นทางเลือกสำหรับนักลงทุนที่ต้องการจับจังหวะทำกำไรในระยะสั้นด้วย
ส่วน DW01 ที่อ้างอิงหุ้น PTTGC, BIGC, BLA และ TCAP นั้นเป็นการออกเพื่อทดแทน DW ที่กำลังจะหมดอายุช่วงปลายเดือน เม.ย. 2555 
ในปี 2555 บล.บัวหลวง ตั้งเป้าหมายจะออก DW ประมาณ 110120 ตัว โดยเน้นอ้างอิงหุ้นขนาดใหญ่ประมาณ 60% และหุ้นขนาด กลาง-เล็กที่มีพื้นฐานดีประมาณ 40% อย่างไรก็ดี หลักทรัพย์บัวหลวงเชื่อมั่นว่า ในปี 2555 จะมีมาร์เก็ตแชร์เพิ่มขึ้นเป็น 70% จาก 44% ในปี 2554